LidanRubinov/Halacha-QA huggingface dataset:
שאלה: איזה תיקון לעשות : לפני כ-8 שנים עברתי עברה חמורה, עשיתי מעשה שאני מתחרטת עליו מעמקי נשמתי, המעשה חרוט במצפוני. לקחתי על עצמי הרבה דברים על מנת לנסות לתקן את הטעות. אני חושבת שזה לא עזר כי אני מרגישה שאלוהים מעניש אותי בזה שהוא לא נותן לי ילדים. המקרה קרה לפני 8 שנים, ולפני 6 שנים התחתנתי ומאז נכנסתי להריון 4 פעמים אחרי הרבה טיפולים קשים ולבסוף לצערי הפלתי. מה עלי לעשות כדי לעבור תיקון? מהי הפרוצדורה שעלי לעשות? אני חושבת שאני ובעלי עברנו הרבה בכי וייסורים, האם זה בגלל הדבר הנורא שעשיתי? (בעלי לא יודע על המקרה) האם אלוהים לא סלח לי למרות שהוא יודע שאני מתחרטת מעמקי ליבי ולמרות שהתפללתי בכיתי והתחננתי שיסלח לי? מה עוד עלי לעשות, איך ואיזה תיקון לעשות? אנא עזרו לי אני ממש על סף דיכאון.
תשובה: על הכל אפשר לחזור בתשובה. ואם את חזרת בתשובה גמורה מתוך חרטה וקבלה לעתיד. וגם את משתדלת להזהר במצות בודאי נסלח לך על חטאך. עליך להמשיך להתקדם בשמירת מצות לתת צדקה ומצוה זו גדולה מאד וככל שתתקדמי כך ירבו זכויותיך ובעזרת ד' ימלאו משאלותיך לטובה וכל המצות צריך לעשות בשמחה וזה מביא ברכה.
שאלה: טיפול בסוסים בשבת: יש לחבר שלי שלושה סוסים ובשבתות הוא מבקש ממני כשהוא לא נמצא ללכת אל הסוסים ולתת להם אוכל ומים וגם לראות האם הכל ר אצלם. האם מותר לי לגעת בהם משום שהם מעין נמצאים באחריותי וכאילו הם רכושי?
תשובה: לגעת מותר אבל אין להישען עליהם וכל שכן שלא לרכב עליהם.
שאלה: כהן בבית חולים: 1. גילתי לאחרונה מאבי שאנחנו כהנים. במסגרת העבודה שלי אני עובד עם בתי חולים כלקוחות. מהם הדברים שאני אמור להזהר בעבודתי שם? 2. האם כדאי להוסיף לשם המשפחה את השם כהן למען שידעו הדורות הבאים?
תשובה: 1. אם מודיעים לך שיש נפטר באחד החדרים, אל תכנס לשם או למסדרון של החדר. ערוך השולחן מתיר לכהן לעבור במסדרון שיש ממנו עד לנפטר שתי דלתות סגורות. 2. לא חייבים, לא לכל כהן יש שם כהן.
שאלה: היחס בין רב לתלמיד: ברצוני לשאול: למה עלי לצפות בקשר של רב ותלמיד. מהם גבולות וגדרי החיוב לכל הפחות ולכל היותר? האם יש צורך בקשר נפשי עמוק של אבהות אחווה? האם עלי לקבל מרב גם הדרכה מוסרית או הלכתית בלבד? מה קורה כאשר אני רואה "מחסום" - גנות כלשהי ברב שאני מתקרב אליו, בדברים שנוגעים לאושיות התורה והעבודה.
תשובה: לא מכל אחד אדם זוכה ללמוד, אך צריך להבחין בין רב מובהק - לכך יש צורך בכימיה מיוחדת, לרב שאינו מובהק אלא שהוא הרב הנמצא במקום ושרק ממנו ניתן ללמוד תורה כרגע ולפנות אליו בשאלות. אדם לא פטור מללמוד תורה ולשאול שאלות בגלל שאין לו רב מובהק, יש מצוה ללמוד תורה בכל דרך בכל עת ובכל שעה מכל מי שיהיה עד שיזדמן לו רב מובהק שאתו ייווצר קשר אישי עמוק יותר.
שאלה: כתיבה על לוח מגנטי בשבת: לוח מגנטי הוא לוח הפועל כך שבתוכו יש "פירורי מגנטים", וכאשר מעבירים עליו ברזל, עולים המגנטים למעלה. האם העברת ברזל, וכתיבה בלוח כזה (כולל כתיבת אותיות), נחשבת כתיבה, ואסורה בשבת?
תשובה: מהתורה ודאי שזה לא כתיבה כי זה לא דבר מתקיים, אבל מדרבנן אני חושב שזה נחשב כתיבה, הרי בהלכה מוזכר שאדם לא יעביר את אצבעו על האדים שנמצאים על השמשה בחלון, למרות שזה יתקיים רק זמן מה. מדרבנן יש עניין שלא לכתוב אפילו עם משקין על השולחן. גם פה זו לא כתיבה בר קיימא ומדרבנן אני חושב שיש בזה איסור.
שאלה: מדרשה לשנת תש"ע: עליך כבוד הרב! אני מצטערת מראש על האורך הרב. אבל פירטתי על מנת שתבין את המצב בו אני נמצאת. אני בחורה בת 19.4 כרגע מתנדבת במסגרת השרות הלאומי בגן שפתי בירושלים! נולדתי בבית דתי לכל דבר.ולפני בערך שנתיים התחזקתי.( לבישת חצאית וחולצות אחרי המרפק, שמירת נגיעה, לא לשחות מעורב, שחרית של שבת בביהכנ"ס, ועוד.ברוך ה!!!) מהמצב שבו אני נמצאת כרגע השאיפה שלי היא. רק להתחזק כמה שיותר בעז"ה! אני מרגישה שממש יצאתי כבר לחיים והדבר קצת מלחיץ אותי! אני מרגישה כאילו לחוצה בזמן! הרצון העז הזה.להתקדם ולהספיק. ולכן החלטתי לוותר על שנה שנייה בשרות הלאומי, וללכת ללמוד במדרשה! אני מאוד רוצה את זה, ויותר מזה, מבחינתי מדרשה זה לא שלב שאפשר לוותר עליו לפני נישואין! אני מחפשת מדרשה בירושלים, כי מאוד התחברתי למקום,ומדרשה שם זה יהיה מאוד משמעותי לי. בדקתי מספר מדרשות.אבל אני מבולבלת כי אני לא יודעת מה בדיוק לחפש! הדברים שחשובים לי בעיקר הם : השקפה דתית לאומית, שיהיו שלוש ארוחות ביום ושהמחיר לשנה יהיה סביר! ( המחירים נעים בין 6 ל- 12 אלף שקל לשנה!) ושנושאי הלימוד יהיו בעיקר : אמונה,מידות והבית היהודי. לאחרונה שמעתי על מדרשה מסויימת.והיא נשמעה לי ממש טוב! כשהתקשרתי לבדוק, אמרו לי שהמחיר השנה היה 13,000 שקל ושבשנה הבאה כנראה המחיר עוד יעלה! התאכזבתי מאוד! באמת שרציתי לבדוק את המקום! אבל 13,000 זה סכום גבוהה מאוד! וכמו שאמרתי אני בסך הכל בת שרות ( אני בקושי מקבלת שקל לשעה) בסוף שנת שרות לאומי מקבלים מענק,משהו כמו 7 אלף, שמיועדים ללימודים חתונה.ואני לא בטוחה אם יש אפשרות להוציא אותם על לימוד במדרשה! יש לי בחשבון סכום מסוים שאני שומרת בצד לחיסכון, וכנראה אצטרך להוציא אותו. הוריי אמרו שיעזרו לי גם.אבל אני לא רוצה להסתמך על זה! להוריי היקרים שיזכו לחיים ארוכים וטובים, יש כוונות טובות.אבל אני לא יכולה להרשות לעצמי לקחת מהם כי המצב "לא כ"כ בשמיים" בוא נגיד. ואני חושבת על זה שבעזרת ה!!! מתישהו ארצה להתחתן.ולהוריי לא יהיה כסף לעזור לי! אני לא בת יחידה, וכל מה שכרוך בחינוך שלנו עולה המון. הוריי משלמים על אחי המון כסף בישיבה התיכונית ואחותי הקטנה בשנה הבאה באולפנא וגם שם דורשים מחיר גבוהה, אחותי הגדולה מתחילה ללמוד עכשיו באוניברסיטה ובטוח שתבקש מהם גם סיוע כספי! אני לא רוצה להתפשר על מדרשה ובסוף למצוא את עצמי באמצע שנה הבאה מחפשת מקום אחר שיתאים לי יותר! עניין נוסף הוא : יש לציין שהמחירים המופרזים שגובים בד"כ במוסדות הלימוד הדתיים.אולפנות ישיבות,מדרשות וכו.גורם לאנשים בלית ברירה שלוח את ילדיהם למוסדות אחרים לא עלינו.וחבל! ובכלל זה ממש חילול שם שמיים מאוד גדול! שמעתי לא פעם הערות, מדתיים ולא דתיים כאחד "איזה גנבים! העיקר הם קוראים לעצמם דתיים! לשלם סכומים כאלה בשביל ללמוד תורה- " זה כואב מאוד לשמוע דיבורים כאלה אבל יש בהם מן האמת! שוב סליחה על האורך! מצפה מאוד לתשובה. וחג שמח וכשר!
תשובה: אני מבין היטב את הבעיה שהצגת. ואולם הנחה אחת צריכה להיות ברורה במדרשות היקרות אף אחד מהצוות לא מתעשר על חשבון הבנות ההוצאות הן יקרות. ואולם הנהגת הציבור הדתי הלאומי צריכה לעשות מאמץ כדי למצוא מקורות ממשלתיים להקל על הבנות. אני ממליץ לך לתכנן את השנה הבאה לשלב בה גם מדרשה וגם לימודים מקצועיים. עומדת לקום מדרשה כזו באולפת רעיה כדאי לך להתעניין בה ובשכמותה.
שאלה: הודייה או הודיה: קוראים לי הודיה. הרבה אנשים אמרו לי שאסור את האותיות י ו-ה בסוף שם כי זה שם הקדוש ברוך הוא, לכן מוסיפים בדרך כלל עושים הודי ה או הודייה שזה מבטל בעצם את השם קדוש ברוך הוא. האם זה נכון לעשות?
תשובה: זו חומרא ומידת חסידות גדולה, ואין צורך לחשוש לכך מצד הדין.
שאלה: הצטרפות עשירי למנין: מה הדין אם יש תשעה מתפללים שהתחילו תפילת שחרית או מנחה ביחד אולם בלי ברכו וקדיש וכאשר הגיעו לתפילת שמונה עשרה הם התחילו להתפלל ביחידות ואז הגיע העשירי. האם עושים חזרה או ממשיכים עם קדישים עד סוף התפילה. הנוהג שראיתי פה בבית הכנסת בחו"ל הוא שלמרות שהצטרף העשירי בתפילת הלחש, הציבור המשיך כציבור אבל לא עשו חזרה. האם כך צריך לנהוג? אודה לכבוד הרב אם יוכל לציין מקורות לפסק ההלכה בנושא זה.
תשובה: הלכה פסוקה היא שלכל דבר שבקדושה צריך עשרה, וגם לגבי חזרת הש"ץ ואמירת קדושה וקדיש צריך עשרה. אבל בשביל שאפשר יהיה לעשות חזרת הש"ץ לא צריך עשרה שלא התפללו, אלא מספיק ששה שחייבים להתפלל, והם מצרפים אליהם לפני תחילת תפילתם בלחש עוד ארבעה אפילו שלא מתפללים עמהם, ואז יוכלו לעשות חזרת הש"ץ. ויש שמתירים לומר חזרת הש"ץ אפילו אם שישה התחילו תפילת שמונה-עשרה בלחש בלא שהיו נוכחים שם עוד ארבעה, ורק אחר-כך צרפו אליהם עוד ארבעה לצורך חזרת הש"ץ בלבד. וגם בקרב החולקים על דין זה האחרון, יש הפוסקים שבמקרה ותשעה עמדו להתפלל בלחש ובאמצע בא העשירי, יכולים הם לומר חזרת הש"ץ, קדושה וקדיש. למעשה, בבית הכנסת שלך כנראה נוהגים כדעת הפוסקים שאם אין בתחילת תפילת שמונה-עשרה שבלחש עשרה נוכחים, אזי אין אומרים חזרת הש"ץ. ואף שראינו שיש החולקים על כך, אין לבטל המנהג שלהם, שיסודו בין גדולי הפוסקים. חשוב לציין שבמקרה שלא אמרו חזרת הש"ץ, אף אם יש אחר-כך עשרה, אין אומרים קדיש תתקבל, ורשאים לומר קדיש שלם בלא תתקבל. (מקורות: שו"ע סי' סט, א ובמשנ"ב שם, אשי ישראל לד, ט ובהערות שם, פסקי תשובות סי' סט אות א) הרב אלחנן לוין
שאלה: מתנה שאין בה תועלת: מתנה שאין בה תועלת למקבל, ביהדות אינה נחשבת למעשה נדיבות, כך קראתי. קיבלתי מתנה שנמסרה כלאחר יד והנחתי אותה בצד. אין לי בה תועלת. בנוסף, הגישה שבה הוגשה לי גרמה לי לדחיה גדולה. כך שמכל צד -נפשי, חברי, רוחני ותועלתי - דחיתי אותה. יש אדם שאני רוצה למוסר לו אותה. למי הוא צריך להודות? כמובן שאומר לו שהמתנה היא מאדם אחר וכך הגיעה אלי. אבל ההודיה - למי, הרי המתנה הזו מבחינה אמיתית מעולם לא היתה שלי, היא לא מקובלת עלי.
תשובה: מתנה נותנים הן בכדי לעזור לחבר והן בשביל ליצור קשר נפשי ביניהם. אדם הנותן צדקה גורם לעני להיות מוקיר טובה לנותן וכן בין חברים. נתת לחברה מתנה מסיבה מסויימת, נוצר כאן חיבור נפשי. מתנה שאין בה תועלת אינה נחשבת כשהנותן לא מתחשב בצורכי המקבל מאחר ואין כאן חיבור נפשי אלא דווקא זה מעיד על ניתוק. לדוגמא: לתת לאדם עני שובר מתנה של תמונה יקרה שיש להוסיף 1000 ש"ח בכדי לקנותה, זה אינו נדיבות כי אין לעני מה לעשות במתנה זו. עדיף שתתן לו אוכל או ציוד הכרחי ובוודאי לא שיוסיף כסף עבורה. אבל לתת מתנה רגילה לאדם מתוך הבנת החסר לו יש בכך נדיבות לב אף שמתברר שאין לו בה תועלת ממשית. לדוגמא: לתת תמונה לחברה שסידרה את החדר שלה מחדש, יש בזה הבנה ורגישות אף שמתברר שהיא לא אוהבת את התמונה הזו. אחרי שהמתנה אצלך, והיא שייכת לך, ואת החלטת לתת אותה למישהו אחר, אם כן, בינך לבין מקבל המתנה נוצר חיבור נפשי והכרת טובה. לכן וודאי שיש להודות לך על המתנה אלא אם כן גם את נתת אותה ללא כוונה אמיתית.
שאלה: נישואין עם גרושה מנישואין אזרחיים: לפני כ-8 שנים נישאתי לגוי בקפריסין נישואין אזרחיים פיקטיביים ללא יחסי אישות. התגרשנו בבית משפט אזרחי באנגליה. כיום אני רוצה להתחתן עם כהן כדת וכדין. האם מותר לו להתחתן אתי?
תשובה: כל סוג של "נישואין" של יהודיה לגוי אינו נישואין ואינו בר תוקף. אמנם יש איסור שכהן לא יישא אישה שנבעלה בעבר לגוי בין במסגרת של "נישואין" ובין בסתם. לכן אם לא נבעלת אף פעם לגוי (או ליהודי שפסול לבא בקהל, כגון ממזר) הינך יכולה להנשא לכהן, אמנם אם כן אסור לך (שולחן ערוך אבן העזר סימן ו ), וה' יראה ללבב! בעז"ה נאחל שתימצאי את הזיווג הכשר והמתאים לך!
שאלה: מתי עוברים לברכת מוריד הטל?: אני יודע שכול פסח קוראים מוריד הטל וברכנו זה נשאר גם לאחר חול המועד?
תשובה: ממוסף של יום טוב ראשון של פסח אומרים מוריד הטל וברכנו (אם זו לא תפילת שבת או מוסף בה לא אומרים ברכנו) ועד למוסף של שמיני עצרת, שמחת תורה.
שאלה: ניפוי קמח בנפת משי : שאלתי היא מה ההלכה אומרת על ניפוי קמח? האם חובה עליי להשתמש בנפת משי או שנפת משי היא למחמירים ומספיקה נפה רגילה? איפה אני יכול ללמוד על הנושא יותר?
תשובה: המינימום היא נפה בגודל
שאלה: מי הכה את מכת בכורות: הקב"ה כותב בתורה על מכת בכורות: "אני ולא מלאך." ואחר כך כתוב: "ולא אתן למשחית לבוא אל בתיכם לנגוף", הרי זה סותר את עצמו?
תשובה: בתורה (שמות פרק יב, יב) כתוב: "ועברתי בארץ מצרים בלילה הזה והכיתי כל בכור בארץ מצרים מאדם ועד בהמה ובכל אלקי מצרים אעשה שפטים אני ה'". ולמדו ח, כמו שכתבת, "ועברתי בארץ מצרים - אני ולא מלאך. והכיתי כל בכור - אני ולא שרף. ובכל אלקי מצרים אעשה שפטים - אני ולא השליח. אני ה' - אני הוא ולא אחר". ואכן יש מקום להקשות מפסוק כג באותו פרק בו כתוב: "ולא יתן המשחית לבא אל בתיכם לנגף" - האם הקב"ה בעצמו או שיש משחית? וכבר רש"י עמד על העניין ולכן הסביר שהמשחית הכוונה למשחיתים הרגילים שיש בלילה, ואם בכל לילה הקב"ה שומר על האדם, בלילה שיש בו מידת הדין עלול אדם להיפגע מהמשחיתים הנמצאים תמיד ואינם קשורים למכת הבכורות. הרמב"ן מסביר קצת אחרת. מלך היוצא מארמונו יוצא עם שומרים המרחיקים את הרוצים להתקרב אליו, כך כשהקב"ה יצא בעצמו להכות את מצרים יצאו איתו משחיתים הפוגעים במי שיוצא מהבית בלילה זה.
שאלה: עמידה בשירת הים: מדוע עומדים בשירת הים במהלך קריאה בתורה? לפי דעתי עמידה בשירת הים במהלך הקריאה מאדירה אותה משאר הפסוקים בתורה.
תשובה: אכן יש נמנעים מלעמוד בשירת הים ובעשרת הדברות, אך ברוב המקומות עומדים כדי לחוש הזדהות עם הרגעים הגדולים.
שאלה: יזכור- אמירה על אח, כשההורים חיים ב"ה: אחי הינו חלל צה"ל. הוריי ב"ה עודם בחיים. האם עליי לצאת מבית כנסת בעת אמירת "יזכור" בחגים או שמא ניתן להישאר ולומר "יזכור" על האח?
תשובה: בדרך כלל ההורים אומרים קדיש ויזכור על האח. אם יש מי שאומר אתה לא חייב לומר ואתה יכול לצאת.
שאלה: אמונה- הוכחה לקיומו של הקב"ה: ביתי בת 14, זרקה שאלה לאויר- אין בכלל הוכחה שה קיים ושה ברא וכו. למרות השאלה הקשה מבחינתה היא ממשיכה ללכת בתלם- אבל חשוב לנו מאד לענות לה ולא לגרום לה לאנטי. או כל דבר מזיק אחר. מה וכיצד להסביר לה בצורה המתאימה לגילה?
תשובה: עושים אתם נכון שאתם מתייחסים לשאלות בתכם. סימן טוב לכם שיצרתם אקלים נוח לשאול שאלות. לא בטוחני שאתם צריכים לענות לה. אתם יכולים להפנות אותה לשאול אנשים אחרים. אתם יכולים להפנות אותה לשאול למשל באינטרנט. בכל אופן הדרך להסביר את מציאות ה' צריכה להיות בעיקר בהסברת ענין האמונה יותר מאשר ענין ההוכחות. אני כתבתי בענין תשובה ארוכה באינטרנט. תנסו לחפש אותה באתר. אם לא תמצאו תפנו שוב ונענה לכם.
שאלה: יין מאוצר בית דין: שכחתי לעשות הפקר על יין של אוצר ב"ד, ויש בהם 4.5 ליטר יין ועוד 2 ליטר מיץ ענבים (כך שיש להסתפק אם יש בזה כדי שלש סעודות, מה הדין?
תשובה: וברכת ד' הכמות המוזכרת בשאלה היא מעבר לג' סעודות (אלא א"כ יש הרבה בני בית). ועל כן יש לעשות הפקר כעת ולסמוך על הדעות המקילות שאפשר לעשות ביעור גם לאחר הזמן אם הדבר קרה בשוגג (שכחה) או אונס. אמנם יש חולקים ואוסרים ביעור כזה, אבל מכיוון שהביעור הוא מדרבנן (לפי חלק מהראשונים) ואיסור שתייתו הוא קנס (לפי חלק מהראשונים), על כן אפשר להקל בו לאדם ששכח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת שחרית לאסרו חג: האם יש שינוי לתפילת שחרית לאסרו חג?
תשובה: לא למעט שאין אומרים תחנון. לספרדים אין אומרים "למנצח" בין אשרי ל"ובא לציון".
שאלה: כבוד התורה: יש כמה ספרים ועלונים שעליי להניח אחד על השני,תוך הקפדת כבוד התורה. אני מבקש לסדר אותם ר הנכון ולציין מאיפה מתחיל הסדר. הנה הרשימה: 1. תורה 2. נביאים 3. כתובים 4. תנ"ך 5. אחת המסכתות מתלמוד ירושלמי (אם יש מסכת יוצאת דופן,נא לציין) 6. אחת המסכתות מתלמוד בבלי (אם יש מסכת יוצאת דופן,נא לציין) 7. חוברת בלועזית על חג מסויים 8. חוברת בעברית על חג מסויים 9. הגדה של פסח 10. חוברת של מגילת אסתר 11. חוברת של ספר יונה 12. עלון של פרשת שבוע בעברית 13. עלון של פרשת שבוע בלועזית 14. סידור לחול 15. סידור לשבת ויו"ט 16. ספרי ח בלועזית 17. ספרי ח בעברית ח"י. קינות לט באב
תשובה: הכללים הם אלו: א. מותר להניח חומש על נביאים וכתובים, אבל לא מניחים נ"ך על חומש. ב. נביאים וכתובים קדושתם שווה לעניין זה. ג. אין מניחים תושב"ע על גבי תורה, נביאים או כתובים. ד. כל כתבי תושב"ע שווים לעניין זה. ה. סידור- יש הפוסקים שקדושתו כנ"ך, ויש פוסקים שקדושתו כתושב"ע. לאור כללים אלו יש לסדר כך: - חומש. - תנ"ך. - לא משנה הסדר: נביאים, חוברת של ספר יונה, כתובים, חוברת של מגילת אסתר. - לא משנה הסדר: סידורים, הגדה, וקינות. - לא משנה הסדר: ספרי תושב"ע. (מקורות: ספרי גנזי הקודש, פר' ג, ובהערות שם) הרב אלחנן לוין
שאלה: לימודי נהיגה: האם לימודי נהיגה כלול בחובת האב ללמד את בנו "להשיטו במים" (קידושין כ"ט ע"א)?
תשובה: לא נראה לי. לחיוב "להשיטו במים" יש נימוק בגמרא: שאם הבן יקלע למצב סכנה של ספינה טובעת, שידע איך להציל את עצמו. אדם חייב ללמד את בנו מקצוע כדי שיהיה לו ממה להתפרנס, אבל רוב האנשים בעולם הם לא נהגים שמתפרנסים מכך. הנהיגה היא לנוחיות. אם יש לאבא כסף שייתן לבנו וילמד אותו אבל להגיד שהוא חייב לא נראה לי.
שאלה: קשקשת בלי סנפיר: האם הלכה למעשה מותר לאכול דג בשם Monopterus cuchia Amphipnous cuchia שיש לו קשקשת וסנפירים הנושרים לאחר עשרה ימים (אע"פ שהוא דומה לנחשי-ים ולא לדגים שאנחנו אוכלים)?
תשובה: לדג זה אין כשרות.
שאלה: גילוח בחול המועד לרמב"ם: ברצוני לדעת את התייחסותו של הרמב"ם לנושא הגילוח בחול המועד?
תשובה: ח בגמרא אמרו שאדם לא יסתפר ולא יתגלח בחול המועד, ואסרו את הגילוח בחול המועד כדי שאדם יכנס לחג כשהוא מגולח. הרמב"ם גם מביא את זה. אלא שגדולי האחרונים אומרים שבסוג הגילוח המקובל היום, שאדם מתגלח כל יום או כל יומיים, לא שייך לומר שלא נתיר לו כדי שיתגלח קודם, הרי כל יום הוא מתגלח. כך יש בתשובות של הרב משה פינשטיין, ואני בזמנו לפני כחמישים ושמונה שנה הייתי פעם אצל הרב פרנק זכרונו לברכה, ודיברתי איתו על נושא של גילוח בחול המועד. הוא אמר שמי שמתגלח כל יום, על זה ח לא דיברו ולא אמרו עליו שהוא אסור להתגלח בחול המועד. הם דיברו על מי שמתגלח פעם בשבוע, פעם בשבועיים, שאז אמרו תקדים ואל תעשה את זה בחול המועד. היום אלו שמתגלחים, הרי כל יום הם מתגלחים, שיראו נאים. דווקא בחול המועד הם יראו כמו אבלים? בחול המועד סוכות באמת אפשר להתגלח, אך יש להבחין בין חול המועד של סוכות לחול המועד של פסח, כי בחול המועד פסח, אלו שמתחילים את מנהגי האבלות של ספירת העומר ממחרת הפסח עד ל"ג בעומר   גם השבתות והימים הטובים נחשבים במניין ל"ג הימים, וכך גם חול המועד, בגלל האבלות שיש בשב ואל תעשה. אלו שנוהגים את ימי הספירה מראש חודש אייר, יכולים להתגלח גם בחודש ניסן בחול המועד.
שאלה: ג חנון שהיה במקפיא כל הפסח: ערב בדיקת חמץ לא הייתי בבית ולכן מיניתי שליח שיבדוק לי את החמץ בבית ואכן הוא מצא במקפיא לחם ופיתות ששכחנו לזרוק והוא שרף אותם בשריפת חמץ וכשחזרנו הביתה לאחר הפסח פתחנו את המקפיא וראינו שהיה בתוכו גם חבילת ג חנון שנשארה שם כל הפסח (מכרנו את כל החמץ שיהיה ברשותנו), האם החבית ג חנון הנ"ל נחשבת חמץ שעבר עליו הפסח וצריך לזרוק אותה או שהיא מותרת בשימוש בגלל שמכרתי את החמץ שברשותי?
תשובה: לא נוהגים למכור במכירה ביתית חמץ ממש. אם לא ציינו בהרשאה מקום מסויים, הכוונה הייתה לכל החמץ שהיה בכל מקום בבית. רק במקרה כזה הג'חנון מותר אחרי הפסח.
שאלה: סוכרזית לא כשרה לפסח: השתמשנו בטעות בסוכרזית שלא רשום עליה כשר לפסח, האם עלינו להכשיר את כל הכוסות והסכו"ם? האם מותר לאכול ממנה לאחר פסח?
תשובה: אפילו אם נניח שיש בזה משהו חמץ, בפסח אנחנו אוסרים, אבל לאחר הפסח זה לא אוסר במשהו. לא נראה לי שצריך להחמיר בזה.
שאלה: כפילות קורבנות הנשיאים: מדוע ר הקרבנות שהקריבו נשיאי העדה מתוארת כזו הארכה. זאת אומרת, מדוע לא כתבה התורה "הנשיאים שהקריבו היו גמליאל בן פדהצור, אליצור בן שדיאור וכו. וקרבנם היה קערת כסף אחת שלושים ומאה משקלה מזרק.". מדוע האריכה וכפלה 12 פעמים את הקרבן שהביאו הנשיאים, שהרי זה אותו קרבן כל פעם ולכאורה הדבר מיותר לרשום אותו 12 פעם?
תשובה: תעיין במדרש רבה על פרשת נשא ותראה שהמדרש שם מאריך ודורש קורבן של כל אחד מן הנשיאים בצורה מיוחדת. מכאן אנו למדים שלמרות שמבחינה חיצונית הנשיאים הביאו את אותו קרבן, זה רק מבחינה חיצונית, אולם בתוכן הפנימי ובכוונות שהיו בקרבן כל אחד התכוין ונתן נשמה אחרת לקורבנו. לכן התורה כותבת כאן בצורה מפורטת את הקורבנות של כל אחד מן הנשיאים, ללמדנו מחד שיש ערך לאחדות המעשה אולם מאידך בכל מעשה יש מספיק מרחב וניתן להכניס בו כוונות שונות. כך גם הדברים בנוגע למצוות. למרות שכל ישראל מקימיים את אותם מצוות בכל אופן יש מספיק עושר בכל מצווה שכל אחד מישראל יכול לעשותה בצורה המיוחדת לו. על כך אמר דוד המלך: "רחבה מצותך מאד ועבדך אהבה".
שאלה: כיצד ללמוד הלכה למעשה: כיצד אדם שרוצה לדעת הלכה למעשה ילמד? (בכגון שאני לומד חצי שעה ביום - לא בחור ישיבה) מצד אחד לימוד שו"ע ומשנה ברורה על הסדר מאוד איטי ומביא הרבה דעות וקשה ללמוד בצורה "היקפית" שמביאה אותי לידי זכירה וקיום, מצד שני קיצור שולחן ערוך אינו מפורט יחסית למצבים שאני נתקל בהם. הערה: מנהג אבותי הוא דעת המשנה ברורה. איך מאיזה ספר מומלץ לי ללמוד?
תשובה: הייתי אומר שתלמד חיי אדם. הלכות ברכות, הלכות שבת, יש שם בקיצור נמרץ הכל. אמנם החיי אדם לא נפסק תמיד להלכה, אבל גם המשנה ברורה לא תמיד נפסק להלכה, ומי שינהג כמו החיי אדם יהיה במחיצתו. או שתלמד ערוך השולחן, אלא שערוך השולחן ייקח יותר זמן, הוא מביא הרבה שיטות. החיי אדם בצורה מתומצתת אומר כיצד לנהוג למעשה. ואם אדם נוהג כמו החיי אדם, אין ספק שאחרי מאה ועשרים הוא יהיה במחיצתו.
שאלה: מכירת חמץ: מה הדין אם סבתי ביקשה ממני למכור חמץ לקרובי משפחתי שאינם שומרי תורה מצוות והם לא מינו אותי לשליח? ומה הדין אם מכרתי חמץ לביתי אך אבי לא מינה אותי כשליח? (אבי אינו שומר תורה ומצוות).
תשובה: אם הם משתמשים בחמץ בפסח אין שום תועלת במכירה אם הם לא משמשים בחמץ בפסח יש אומרים שזכין לאדם שלא בפניו וניתן למכור את חמצו של אדם שלא מידיעתו מתוך הנחה שהוא מעוניין בכך
שאלה: ארוע בת מצווה בספירה למישהי מהעבודה: אחת המנהלות הבכירות (לא דתיה)במקום עבודתי עושה בת מצווה לביתה באולם כשר במהלך הספירה, והזמינה אותי. מה עלי לעשות, האם מותר ללכת?
תשובה: אתה יכול לבוא ולהגיד מזל טוב, ואם יהיה שם מוזיקה תצא.
שאלה: הנאה ממלאכת שבת באתר אינטרנט: כידוע לכבוד הרב, לאחרונה צצו שירותים המאפשרים לסגור אתרי אינטרנט בשבת תמורת ת ברצוני להקים מספר אתרי אינטרנט ולשלב בהם פרסומות. מטרת הקמת האתרים הינה רווח כספי. האם אני יכול בתחילה להקים את האתרים ללא שילוב פרסומות, ללא רכישת שירות הסוגר את האתר בשבת, ולאחר שיהיו הרבה גולשים באתר להכניס פרסומות ובד בבד לסגור את האתר בשבת עם אחד השירותים הנ"ל. או לחילופין, האם אני יכול לשלב פרסומות מן היום הראשון אך להגדיר שהן לא תופענה בשבת הישראלית, אך כן תופענה כאשר שבת בשאר העולם?
תשובה: יש כאן שתי בעיות: שכר שבת והכשלה בחילול שבת: א. אסור ליהנות משכר שבת אפילו מגויים אולם איסור זה נוהג רק במשך השבת לפי מיקומו של בעל האתר. כלומר, ישראלי רשאי ליהנות משכר שבת במוצ"ש לפי חשבוננו כאן בארץ למרות שבחו"ל עדיין שבת. ב. אסור להכשיל יהודים בחילול שבת אי לכך אתר הפתוח בשבת בארץ מכשיל יהודים בחילול שבת, גם אם בעלי האתר בחו"ל. אך בחו"ל הרוב גויים ואין איסור לגוי לעבוד בשבת גם אם בעלי האתר בארץ. עליך לסגור אפוא את האתר בשבת לפי חשבונה של א"י.
שאלה: לאבטח חבר כנסת או שר: האם מותר למאבטח של חבר כנסת או שר לעבוד בשבת, מדובר גם בשמירה על המעון שכרוכה בחילול שבת לעיתים יש צורך לנסוע למשמרת, וכן מדובר על ליווי ברכב?
תשובה: זו שאלה די עדינה וקשה. לנסוע אני חושב שיהיה מותר היות וזה עניין של פיקוח נפש. לחזור מהמשמרת זו תהיה בעיה. אל תחזור מהמשמרת ברכב בעצמך אלא או תלך רגלי או תיסע עם נוכרי. אף על פי שהחבר כנסת או השר נוסע גם שלא לצורך בשבת ומכניס את עצמו לסכנה יש עניין לאבטח אותו.
שאלה: אוכל שנתבשל בפסח בגריל שלא הוגעל: לכבוד הרבנים עליכם האם בשר שנצלה במהלך הפסח על גריל שלא עבר הגעלה נאסר באכילה בזמן הפסח ולאחריו. ושתזכו לשנים רבות ומועדים טובים.
תשובה: אם יש חשש לשימוש בחמץ במשך השנה במנגל (כגון חיתוך הבשר בסכינים שהשתמשו בהם בחמץ וכדו') הבשר אסור אכילה ויש לשורפו את המנגל יש להכשיר
שאלה: מפחד להתחתן: ברצוני להתיעץ עם הרב בנושא הזוגיות. הכרתי בחור ואנו מכירים שנתיים. במהלך השנתיים האלו נפרדנו וחזרנו ושוב. הסיבה שעוד לא התחתנו זה שהוא נורא מפחד ממחויבות. אנו נורא אוהבים אחד את השני. אנו לא רוצים להפרד, להפך שנינו רוצים להקים בית, אבל הוא נורא מפחד מהאחריות הזו. מה עלי לעשות כדי שאוכל לעזור לו לצאת מהפחד? אני חייבת לציין שדיברנו על חתונה אבל הפחד פשוט מרחף מעליו, מה עלי לעשות?
תשובה: אם הוא באמת אוהב אותך תבקשי ממנו שילך לקבל עזרה מקצועית. אם הוא לא רוצה ללכת לקבל עזרה זה סודק את הביטחון שהוא יכול להעניק לך ביטחון ולהתחשב בצרכים שלך. זה הטסט שתעשי לו. אני מאד מקווה שהוא יעמוד בברור הזה.
שאלה: שירותי מידע עסקי: בימנו קיימות חברות רבות המספקות שירותי "מידע עסקי". מידע זמין על עסקים הן באופן כללי לענף והן באופן פרטני לגבי עסק ספיציפי, פשוט להקיש את שם החברה ותמורת הת אותו הם דורשים אתה תקבל מידע על בעלי החברה, דוחות כספיים, ספקים, מתחרים וכו. האם ישנו איסור או חשש לקבל שירותים מחברות אלו? הרי ייתכן שהם מפרסמים מידע שעבור בעלי החברה אמור להיות.ובדרך שאין לי מושג איך, הם משיגים את המידע הזה. אציין, שהחברות מציעות את שירותן לכלל באינטרנט, מאגר העסקים שיש להם עלהם מידע מפורסם לכלל. זאת אומרת שמבחינת המדינה הפעילות כנראה חוקית, וגם העסקים עלהם החברה מוסרת מידע חשופים למאגר כמו כולם וחלקם כנראה מודעים לכך. האם כבוד הרב מכיר את השירות הנ"ל? מה כבוד הרב חושב? האם יש איסור להיעזר בהן?
תשובה: א- אם חשוב לפרסם את המידע על מנת שהקושרים קשרים עסקיים עם אותו העסק לא יכשלו, הרי שיש פה משום לשון הרע לתועלת המותר בפרסום. ב- גם אם אין המידע כלול בהגדרה שבסעיף א', אך הוא מותר לפרסום על פי החוק, יש להתיר את השימוש באתר ואת פרסום החומר שבתוכו, שכן כל המקים עסק פועל על דעת מה שמקובל בחוק, ואין להחשיב את הפרסום כפגיעה בעסק. ג- אם המידע אינו חוקי הרי שיש משום שמיעת לשון הרע בקריאה באתר זה, ובודאי שהמשלם לאתר עובר על מסייע לדבר עבירה. שכן פרסום מידע הנחשב סודי לאדם הרי הוא בכלל "הולך רכיל מגלה סוד," כמבואר בספר חפץ חיים. הרב חננאל פאטשינו.
שאלה: הלכות העומר : האם האיסור להתגלח בעומר הוא מדאוריתא? אני ספרדי, האם אני חייב לשמור עומר? השפם והזקן נורא מציקים לי, התספורת פחות. מתי מותר לי להוריד אותם אם בכלל?
תשובה: זהו מנהג מחכמים. גם ספרדים מחוייבים במנהג זה. מותר לך להתגלח החל מהיום שאחרי ל"ג בעומר.